CELEX: C2007/247/74
Language: mt
Date: 2007-10-20 00:00:00
Title: Rettifika tal-Komunikazzjoni fil-Ġurnal Uffiċjali fil-kawża T-263/07 ( ĠU C 223, 22.9.2007 p. 12 )

20.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 247/46
            
         Rettifika tal-Komunikazzjoni fil-Ġurnal Uffiċjali fil-kawża T-263/07
   
      (
            “Il-Ġurnal Uffiċjali ta' Unjoni Ewropea” C 223 tat-22 ta' Settembru 2007, p. 12
         )
   
   (2007/C 247/74)
   Il-komunikazzjoni fil-Ġurnal Uffiċjali fil-kawża T-263/07, L-Estonja vs Il-Kummissjoni, għandha tinqara kif ġej:
   
      
         “Rikors ippreżentat fis-16 ta' Lulju 2007 — L-Estonja vs Il-Kummissjoni tal-Komunitajiet Ewropej
         (Kawża T-263/07)
         (2007/C 223/17)
         Lingwa tal-kawża: L-Estonjan
         Partijiet
         
            Rikorrenti: Ir-Repubblika ta' l-Estonja (rappreżentant: Lembit Uibo)
         
            Konvenuta: Il-Kummissjoni tal-Komunitajiet Ewropej
         Talbiet tar-rikorrenti
         
                     —
                  
                  
                     Tannulla d-deċiżjoni tal-Kummissjoni tal-Komunitajiet Ewropej ta' l-4 ta' Mejju 2007, dwar il-pjan nazzjonali ta' allokazzjonijiet tal-gassijiet serra, innotifikat mill-Kummissjoni skond id-direttiva tal-Parlament Ewropew (1) u tal-Kunsill 2003/87/KE
                  
               Motivi u argumenti prinċipali
         Id-deċiżjoni tal-Kummissjoni tal-Komunitajiet Ewropej dwar il-pjan nazzjonali ta' allokazzjonijiet tal-gassijiet serra, innotifikat mill-Estonja skond id-direttiva tal-Parlament Ewropew u tal-Kunsill 2003/87/KE, għandha tiġi annullata għal dawn ir-raġunijiet:
         
                     —
                  
                  
                     ksur ta' l-Artikolu 9 (1) u (3) u ta' l-Artikolu 2 tad-Direttiva 2003/87/KE kif ukoll eċċess ta' setgħa li ġejja mill-istess;
                  
               
                     —
                  
                  
                     żball manifest ta' evalwazzjoni, peress li l-Kummissjoni ma ħaditx in kunsiderazzjoni l-informazzjoni t-tajba aċċessibbli għaliha, iżda bbażat ruħha fuq preżupposti żbaljati li direttament u essenzjalment influwixxew fuq l-eżitu miksub bid-deċiżjoni kontroversa kif ukoll fuq id-definizzjoni ġenerali tal-kwoti ta' emissjoni;
                  
               
                     —
                  
                  
                     ksur ta' l-Artikolu 175(2)(d) KE peress li l-Kummissjoni ma għandhiex kompetenza li tadotta miżuri li essenzjalment jinfluwenzaw l-għażla ta' l-Istati Membri minn fost il-varji sorsi ta' enerġija kif ukoll l-istruttura ġenerali tagħhom ta' provvista enerġetika;
                  
               
                     —
                  
                  
                     ksur tal-prinċipju ta' amministrazzjoni tajba peress li l-Kummissjoni ma adottatx id-deċiżjoni billi evalwat iċ-ċirkustanzi kollha ta' fatt u potenzjali tas-sitwazzjonijiet waħedhom, u lanqas ma vverifikat jekk kinux għal kollox veri l-preżupposti li jistgħu jintużaw fl-adozzjoni tad-deċiżjoni;
                  
               
                     —
                  
                  
                     ksur ta' l-obbligu ta' motivazzjoni.
                  
               
   
   
      (1)  Id-Direttiva 2003/87/KE tal-Parlament Ewropew u tal-Kunsill tat-13 ta' Ottubru 2003 li tistabbilixxi skema għall-iskambju ta' kwoti ta' emissjonijiet ta' gassijiet serra ġewwa l-Komunità u li temenda d-Direttiva 96/61/KE tal-Kunsill (ĠU L 245 tal-25 ta' Ottubru 2003, p. 32).”